
                Nr.23/167/2004

BIROUL PERMANENT

AL

CAMEREI DEPUTAŢILOR



Vă înaintăm, alăturat, Raportul asupra proiectului de Lege pentru aprobarea Ordonanţei Guvernului nr.89/2004 privind unele măsuri pentru constituirea şi utilizarea eficientă a veniturilor cu destinaţie specială în sectorul energetic, transmis cu adresa nr.P.L.x 583 din 29 septembrie 2004, înregistrată la comisie sub nr.23/167 din 30 septembrie 2004.



În raport de obiectul şi conţinutul său, proiectul de lege face parte din categoria legilor ordinare.

PREŞEDINTE,

István Antal

                                                                           Nr.23/167/2004

RAPORT

asupra proiectului de Lege pentru aprobarea Ordonanţei Guvernului nr.89/2004 privind unele măsuri pentru constituirea şi utilizarea eficientă a veniturilor cu destinaţie specială în sectorul energetic



În conformitate cu prevederile art.89 din Regulamentul Camerei Deputaţilor, cu modificările şi completările intervenite prin Hotărârea Camerei Deputaţilor nr.23/2003, Comisia pentru industrii şi servicii a fost sesizată, spre dezbatere în fond, cu proiectul de Lege pentru aprobarea Ordonanţei Guvernului nr.89/2004 privind unele măsuri pentru constituirea şi utilizarea eficientă a veniturilor cu destinaţie specială în sectorul energetic, transmis cu adresa nr.P.L.x 583 din 29 septembrie 2004, înregistrată la comisie sub nr.23/167 din 30 septembrie 2004.



Potrivit prevederilor art.75 din Constituţie şi ale art.86 alin.3 pct.1 din Regulamentul Camerei Deputaţilor, Camera Deputaţilor este Cameră decizională în cazul acestui proiect de lege.



Senatul a adoptat proiectul de lege în şedinţa din 23 septembrie 2004 cu respectarea prevederilor art.76 alin.(2) din Constituţia României, republicată.



Consiliul Legislativ a avizat favorabil proiectul de lege cu avizul nr.1433 din 26 august 2004.



Comisia pentru buget, finanţe şi bănci şi Comisia juridică, de disciplină şi imunităţi au avizat favorabil proiectul de lege cu avizele nr.551 din 6 octombrie 2004, respectiv 31/887 din 5 octombrie 2004.



Obiectul de reglementare al proiectului de lege se referă la modul de constituire şi utilizare eficientă a veniturilor cu destinaţie specială în sectorul energetic având în vedere că nu se mai pot utiliza de la bugetul de stat alocaţii provenite din venituri şi cheltuieli cu destinaţie specială incluse în acesta decât în condiţiile respectării prevederilor legislative privind ajutorul de stat, compatibile cu procedurile europene în materie.



Potrivit prevederilor art.60 din Regulamentul Camerei Deputaţilor, comisia a dezbătut proiectul de lege în şedinţele din 12, 19 şi 26 octombrie 2004.



La dezbateri au participat invitaţi din partea Ministerului Economiei şi Comerţului: doamna Rodica Dumitriu, din partea Ministerului Finanţelor Publice: domnul Lucian Săvulescu, din partea Agenţiei Române pentru Conservarea Energiei: domnul Mihai Marius Voronca - preşedinte şi domnul Corneliu Rădulescu – vicepreşedinte, din partea Autorităţii Naţionale de Reglementare în domeniul Energiei: domnul Adrian Borotea - vicepreşedinte.



În urma dezbaterilor, membrii comisiei au hotărât, cu unanimitate de voturi, să supună plenului Camerei Deputaţilor, spre dezbatere şi adoptare, proiectul de Lege pentru aprobarea Ordonanţei Guvernului nr.89/2004 privind unele măsuri pentru constituirea şi utilizarea eficientă a veniturilor cu destinaţie specială în sectorul energetic, cu amendamente admise şi amendamente respinse.



Amendamentele admise se referă la modificarea şi completarea unor termeni care să elimine orice echivoc şi să confere unitate textului.



La lucrările comisiei au participat 19 deputaţi din totalul de 25 de deputaţi membri ai comisiei.



În raport de obiectul şi conţinutul său, proiectul de lege face parte din categoria legilor ordinare.

A M E N D A M E N T E    A D M I S E

	Nr.

crt.
	Textul O.G.nr.89/2004

adoptat de Senat
	Amendamente admise

Autorul
	Motivaţia
	Camera decizională

	0
	1
	2
	3
	4

	1.
	Titlul legii

LEGE

pentru aprobarea Ordonanţei Guvernului nr.89/2004 privind unele măsuri pentru constituirea şi utilizarea eficientă a veniturilor cu destinaţie specială în sectorul energetic

	Nemodificat
	
	Camera Deputaţilor

	2.
	Articol unic. - Se aprobă Ordonanţa Guvernului nr.89/2004 din 26 august 2004 privind unele măsuri pentru constituirea   şi   utilizarea   eficientă    a 
	Articol unic. - Se aprobă Ordonanţa Guvernului nr.89/2004 din 26 august 2004 privind unele măsuri pentru constituirea   şi    utilizarea  eficientă a 
	Conform normelor de tehnică legislativă.
	Camera Deputaţilor


	0
	1
	2
	3
	4

	
	veniturilor cu destinaţie specială în sectorul energetic, adoptată în temeiul art.1 pct.I.20 din Legea nr.291/2004 privind abilitarea Guvernului de a emite ordonanţe şi publicată în Monitorul Oficial al României, Partea I, nr.799 din 30 august 2004.


	veniturilor cu destinaţie specială în sectorul energetic, adoptată în temeiul art.1 pct.I.20 din Legea nr.291/2004 privind abilitarea Guvernului de a emite ordonanţe şi publicată în Monitorul Oficial al României, Partea I, nr.799 din 30 august 2004 cu următoarele modificări:


	
	

	3. 
	Titlul ordonanţei

ORDONANŢĂ

privind unele măsuri pentru constituirea şi utilizarea eficientă a veniturilor cu destinaţie specială în sectorul energetic

	1. Titlul ordonanţei se modifică şi va avea următorul cuprins:

"ORDONANŢĂ

privind unele măsuri pentru constituirea şi utilizarea eficientă a rezervelor cu destinaţie specială în sectorul energetic"

Dep.Istvan Antal - UDMR

Dep.Ioan Bivolaru - PSD

Dep.Aurelia Vasile - PSD

Dep.Istvan Erdei - UDMR


	Corelare cu conţinutul articolului 1; se constituie rezerve din veniturile realizate.


	Camera Deputaţilor

	4. 
	Art.1. - (1) Agenţii economici din domeniul producerii, transportului şi furnizării energiei electrice şi termice vor constitui rezerve în limita unor cote de până la 6% din veniturile realizate din livrarea energiei electrice şi 2% din veniturile realizate din livrarea energiei termice.

(2) Rezervele se constituie lunar, în limita profitului contabil, se vor introduce în contul "Alte rezerve", analitic distinct şi vor fi utilizate  numai pentru destinaţiile prevăzute la art.2.

(3) Rezervele sunt deductibile la determinarea profitului impozabil, înainte de calculul impozitului pe profit, în limita rezervei înregistrate în contul  "Alte rezerve", conform alin.(2).

(4) Toate cheltuielile efectuate pentru investiţiile prevăzute la art.2 vor fi suportate din rezervele astfel constituite.

(5) Pentru agenţii economici care beneficiază de facilităţile prevăzute la alin.(1) - (4)  nu sunt aplicabile prevederile art.24 alin.(6) lit.b) şi alin.(12) şi ale art.38 alin.(13) din Legea nr.571/2003 privind Codul Fiscal, cu modificările ulterioare. În cazul în care prin constituirea acestei rezerve agenţii economici realizează pierderi fiscale, acestea se recuperează potrivit prevederilor art.26 din Legea nr.571/2003, cu modificările ulterioare.


	2. Alineatul 1 al articolului 1 se modifică şi va avea următorul cuprins:

"Art.1. - (1) Agenţii economici din domeniul producerii, transportului şi furnizării energiei electrice şi termice vor constitui rezerve în limita unor cote de până la 6% din veniturile realizate din producerea, transportul sau furnizarea energiei electrice şi 2% din veniturile realizate din  producerea, transportul sau furnizarea energiei termice."
Dep.Istvan Antal - UDMR

Dep.Ioan Bivolaru - PSD

Dep.Aurelia Vasile - PSD

Dep.Istvan Erdei - UDMR

Nemodificat

Nemodificat

Nemodificat

Nemodificat
	Pentru eliminarea oricărui echivoc.
	Camera Deputaţilor

	5. 
	Art.2. - Rezervele constituite potrivit art.1 se utilizează pentru finanţarea lucrărilor de investiţii proprii, destinate modernizării şi dezvoltării obiectivelor energetice, conform următoarelor destinaţii:

a) amenajări hidroenergetice;

b) amenajări de depozite de cărbune, păcură şi cenuşă;

c) finalizarea capacităţilor în execuţie, precum şi realizarea de capacităţi noi, inclusiv cele nucleare, pentru producerea energiei electrice şi termice;

d) dezvoltarea reţelelor de transport şi distribuţie a energiei electrice, în special în mediul rural;

e) amenajări pentru sporirea gradului de siguranţă în funcţionarea capacităţilor energetice;

f) lucrări pentru protecţia mediului înconjurător la obiectivele din sectorul energetic;

g) dezvoltarea capacităţilor de producere în vederea asigurării securităţii energetice;

h) lucrări pentru conservarea energiei şi creşterea eficienţei energetice;

i) instalaţii de producere şi furnizare a apei fierbinţi, utilizarea aburului disponibil în cazanele centralelor de termoficare şi alte obiective din sectorul energetic;

j) finanţarea activităţii de cercetare- dezvoltare, aplicaţii şi inginerie tehnologică aferentă suportului tehnic naţional pentru domeniul de energie nucleară;

k) finanţarea stocului de apă grea şi de uraniu necesar în vederea realizării primei încărcături, precum şi depozitarea şi conservarea acestuia pentru centralele nuclearelectrice;

l) rambursarea creditelor interne şi externe contractate pentru finanţarea obiectivelor de investiţii din sistemul energetic.

 
	Nemodificat
	
	Camera Deputaţilor

	6. 
	Art.3. - Obiectivele de investiţii din coordonarea Agenţiei Române pentru Conservarea Energiei, precum şi sumele alocate de stat pentru aceste obiective vor fi incluse în anexele la legea anuală a bugetului de stat, cu respectarea prevederilor Legii nr.500/2002 privind finanţele publice, cu modificările ulterioare.


	Nemodificat
	
	Camera Deputaţilor

	7. 
	Art.4. - Autoritatea Naţională de Reglementare în Domeniul Energiei va adapta cadrul de reglementare în domeniu, în conformitate cu prevederile prezentei ordonanţe.


	Nemodificat
	
	Camera Deputaţilor

	8. 
	Art.5. - (1) Ajutoarele de stat instituite prin prezenta ordonanţă pot fi acordate numai după autorizarea lor de către Consiliul Concurenţei, în conformitate cu legislaţia naţională relevantă.

(2) Ministerul Economiei şi Comerţului este mandatat să notifice Consiliului Concurenţei, în vederea autorizării, măsurile de natura ajutorului de stat prevăzute în prezenta ordonanţă, în conformitate cu prevederile Legii nr.143/1999 privind ajutorul de stat, cu modificările şi completările ulterioare.


	Nemodificat
	
	Camera Deputaţilor

	9. 
	Art.6. - (1) Prevederile prezentei ordonanţe se aplică de la data de 1 ianuarie 2005 până la data de 31 decembrie 2006 inclusiv.

(2) Pe data de 1 ianuarie 2005 se abrogă Ordonanţa Guvernului nr.29/1994 privind constituirea şi utilizarea Fondului special pentru dezvoltarea sistemului energetic, publicată în Monitorul Oficial al României, Partea I, nr.208 din 10 august 1994, aprobată prin Legea nr.136/1994, cu modificările şi completările ulterioare.


	Nemodificat
	
	Camera Deputaţilor

	10. 
	Art.7. - Prezenta ordonanţă intră în vigoare la 3 zile de la data publicării în Monitorul Oficial al României, Partea I.


	Nemodificat
	
	Camera Deputaţilor


A M E N D A M E N T E     R E S P I N S E

	Nr.

crt.
	Textul O.G.nr.89/2004

adoptat de Senat
	Amendamente respinse

Autorul
	Motivaţia

susţinerii/respingerii

	0
	1
	2
	3

	1.
	Art.3. - Obiectivele de investiţii din coordonarea Agenţiei Române pentru Conservarea Energiei, precum şi sumele alocate de stat pentru aceste obiective vor fi incluse în anexele la legea anuală a bugetului de stat, cu respectarea prevederilor Legii nr.500/2002 privind finanţele publice, cu modificările ulterioare.


	Art.3 (1) Obiectivele de investiţii de eficienţă energetică, aflate în coordonarea Agenţiei Române pentru Conservarea Energiei, finanţate prin transferuri consolidabile de la bugetul de stat la bugetele locale, se includ în bugetul Ministerului Economiei şi Comerţului cu respectarea prevederilor Legii nr. 500/2002 privind finanţele publice, cu modificările ulterioare.


	Motivaţia susţinerii:

Pentru a asigura continuarea finanţării proiectelor de eficienţă energetică şi deblocarea situaţiei create prin adoptarea prezentei ordonanţe.

Motivaţia respingerii:

Aplicarea prevederilor 


	0
	1
	2
	3

	
	
	(2) Sumele alocate potrivit alin.1 se utilizează   pentru   proiecte  de  eficienţă energetică şi de utilizare a resurselor regenerabile de energie, conform următoarelor destinaţii:

a) reabilitarea termică a clădirilor publice, a blocurilor de locuinţe şi managementul inteligent al energiei în clădirile publice;

b) reabilitarea sistemelor centralizate de încălzire (centrale termice, reţele de distribuţie, puncte termice, contorizare la nivel de apartament prin alocatoare de cost şi ventile de termoreglare);

c) promovarea co-generării de mică şi medie putere;

d) îmbunătăţirea iluminatului public;

e) îmbunătăţirea managementului energetic în transportul urban şi utilizarea biocombustibililor în transporturi; 

f) utilizarea energiei solare în vederea preparării de apă caldă de consum;

g) înlocuirea combustibilului lichid şi gazos cu biomasă în centralele termice (sisteme centralizate de încălzire);

h) producerea de energie electrică utilizând energia eoliană;

i) producerea de electricitate şi/sau energie termică cu ajutorul biogazului din deşeuri menajere, ape uzate; 

j) utilizarea energiei geotermale pentru obţinerea energiei termice în sistemele centralizate de încălzire;

k) utilizarea energiei hidraulice prin amenajări de microhidrocentrale;

l) încălzire locală prin utilizarea pompelor de căldură;

m)  reducerea consumului de energie electrică în sistemele de alimentare cu apă potabilă.

(3) Agenţia Română pentru Conservarea Energiei va elabora criterii de eligibilitate pentru admiterea la finanţare prin transferuri consolidabile de la bugetul de stat la bugetele locale, a acestor proiecte de eficienţă energetică şi de utilizare a resurselor regenerabile de energie. Aceste criterii vor respecta principiul transparenţei şi vor fi aprobate prin Ordin al ministrului economiei şi comerţului, la propunerea preşedintelui Agenţiei Române pentru Conservarea Energiei.

Dep.Mihail Fâcă - PSD


	art.3 permite finanţarea proiectelor de investiţii din coordonarea ARCE şi nu sunt necesare alte precizări.



                                         PREŞEDINTE,                                                          SECRETAR,

                                           István Antal                                                            Aurelia Vasile

RAPORTORI






Dep.Istvan Antal - UDMR
Dep.Cristian Buzea - PRM






Dep.Ioan Bivolaru - PSD
Dep.Dumitru Palade - PRM






Dep.Aurelia Vasile - PSD
Dep.Dumitru Chiriţă - PSD






Dep.Istvan Erdei - UDMR
Dep.Mihail Fâcă - PSD
Expert, Silvia Vlăsceanu

